10/11/2021 | Administración LocalMunicipal
As Pontes de García Rodríguez
IPPEC
Decreto xustificación APREL II-2021

Expediente n.º 2020/A002/000030 Ref: esg DECRETO DA CONCELLEIRA-DELEGADA DA ÁREA DE RRHH, INDUSTRIA E EMPREGO SOBRE AS XUSTIFICACIÓNS DAS AXUDAS DO PLAN MUNICIPAL DE REACTIVACIÓN ECONÓMICA E LABORAL (APREL II-2020) ANTECEDENTES DE FEITO – Providencia de inicio da Vasile Ion Olabarriaga Fructos, Industria e Emprego de data 01/12/2020. – Bases das axudas asinada polo Concelleira Delegada da Área de Recursos Humanos, Industria e Emprego de data 02/12/2020. – Proposta de gasto da Concelleira Delegada da Área de Recursos Humanos, Industria e Emprego de data 03/12/2020. – Informe de Técnico Local de Emprego de data 03/12/2020. – Informe desfavorable de intervención núm.541/2020. – Con data 04-12-2020 a Concelleira de RRHH, Industria e emprego asina o Decreto n.º 1.811/2020 no que se aproban as bases reguladoras das axudas do “Plan Municipal de Reactivación económica e laboral do Concello de As Pontes (APREL 2020)” – No BOP n.º 214 do martes 15 de decembro de 2020, publícanse as bases das axudas do “Plan Municipal de reactivación económica e laboral (APREL 2020)”. – No BOP n.º 217 do venres 18 de decembro de 2020, publícase a convocatoria das axudas do “Plan Municipal de reactivación económica e laboral (APREL 2020)”. – Con data 04-01-2021 a Concelleira de RRHH, Industria e Emprego asina o Decreto n.º 6/2021 no que se designan ás persoas que integran a Comisión de Valoración das axudas APREL 2020 – Con data 05-02-2021 reúnese a Comisión de Valoración, emitindo a acta n.º1 con data 05-02-2021. – Con data 05-02-2021 publícanse na páxina web e no taboleiro de anuncios do Concello as listaxes correspondentes segundo as bases reguladoras. – Transcorridos os 5 días hábiles outorgados para a realización de alegacións, non se presenta ningunha en relación aos listados publicados. – Con data 19-02-2021 reúnese a Comisión de Valoración, emitindo a acta n.º2 con data 19-02-2021. – Con data 19/02/2021 a concelleira delegada de Recursos Humanos, Industria e Emprego asina a proposta de acordo. – Con data 19/02/2021 a intervención emite informe de reparo núm.67/2021. – Con data 24/02/2021 a concelleira delegada ditou o decreto 468/2021 concedendo subvencións e recoñecendo a obriga. – O artigo 11 de xustificación das axudas das bases reguladoras expón: “O control das obrigas esixidas neste punto efectuarase mediante a comprobación polo IPPEC”. – Con data 27/10/2021 a Axente de Emprego e Desenvolvemento Local emite informe favorable relativo á xustificación das subvencións. – Con data 02-11-2021 os servizos de intervención municipal emiten informe favorable n.º 430/2021. FUNDAMENTOS LEGAIS – Artigos 21.1 e 25 da Lei 7/1985, do 2 de abril, reguladora das Bases do Réxime Local (LBRL). – Artigo 294 da Lei 5/1997, do 22 de xullo, de Administración Local de Galicia. – Artigos 40 e 213 e seguintes do real decreto lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais (TRLFL). – Artigos 23 e seguintes do Regulamento de Servizos das Corporacións Locais, aprobado por Decreto do 17/06/1955. – Lei 38/2003, do 17 de novembro, Xeral de Subvencións (LXS). – Real Decreto 887/2006, do 21 de xullo, polo que se aproba o Regulamento da Lei Xeral de Subvencións. – Lei 9/2007, do 13 de xuño, de subvencións de Galicia. – Lei 5/2014, do 27 de maio, de medidas urxentes derivadas da entrada en vigor da Lei 27/2013, do 27 de decembro, de racionalización e sustentabilidade da Administración local. – Lei 39/2015, do 1 de outubro, do procedemento administrativo común das administracións públicas. – Real Decreto 500/1990, do 20 de abril, polo que se desenvolve o Capítulo primeiro do Título sexto da Lei 39/1988, do 28 de decembro, reguladora das Facendas Locais en materia de presupostos. – Bases de execución do orzamento vixente para 2020. – Real decreto 424/2017, do 28 de abril, polo que se regula o réxime xurídico do control interno nas entidades do Sector Público Local. – Resolución da “Intervención General del Estado” do 02/06/2008 pola que se publica o Acordo do “Consejo de Ministros”, do 30/05/2008, polo que se dá aplicación á previsión dos artigos 152 e 147 da Lei xeral orzamentaria, respecto ao exercicio da función interventora en réxime de requisitos básicos (modificada por Resolucións da IGAE do 22/04/2010, do 04/07/2011, do 25/07/2018 e do 18/11/2019). – Lei Orgánica 2/2012, do 27 de abril, de Estabilidade Orzamentaria e Sustentabilidade Financeira (LOEPSF) Por todo isto, a través do presente decreto, RESOLVO: 1. Dar por xustificadas as subvencións do “Plan Municipal de Reactivación Económica e Laboral (APREL II-2020)” aos beneficiarios que a continuación se expoñen, por cumprir os requisitos establecidos no artigo 10 das bases reguladoras sobre “Obrigas das persoas beneficiarias das axudas” e o artigo 11 das bases reguladoras sobre “Xustificación das Axudas”. 2. Publicar a presente resolución no boletín Oficial da Provincia e no Taboleiro Electrónico do Concello de As Pontes. A presente resolución poderá ser recorrida potestativamente en reposición, no prazo dun mes, ante este órgano, ou ser impugnada directamente mediante recurso contencioso administrativo, ante a Sala do Contencioso Administrativo de Ferrol, no prazo de dous meses, de acordo co establecido polos artigos 109 e 116 da Lei 30/1992, do 26 de novembro, de réxime xurídico e do procedemento administrativo común, e o artigo 46 da Lei 29/1998, do 13 de xullo, reguladora da xurisdición contencioso-administrativa. As Pontes de García Rodríguez, a 03 de novembro de 2021. Asdo.: Ana María Pena Purriños Concelleira-delegada da área de RRHH, Industria e Emprego